**UPRAVLJANJE I ODRŽAVANJE GROBLJA**

Na području Općine Martinska Ves je 5 (pet) groblja: Martinska Ves, Strelečko, Bok Palanječki, Tišina Erdedska i Setuš.

Grobljima upravlja Općina Martinska Ves, Desna Martinska Ves 67, 44 201 Martinska Ves

UPRAVA GROBLJA KONTAKT:

TEL: 044/711-350 ili 044/711-201
FAX: 044/711-250

MOB: 099/376 49 44

**UPRAVA GROBLJA U SVOM RADU OBAVLJA SLJEDEĆE DJELATNOSTI:**
-          dodjela grobnih mjesta korisnicima na korištenje
-          uređenje, održavanje i rekonstrukcija groblja
-          obavlja naplatu godišnje grobne naknade
-          nadzire korištenje objekata na grobljima
-          izdaje potrebne dozvole i potvrde
-          vodi propisanu evidenciju o umrlim osobama i korisnicima grobnih mjesta

**GROBOVI I DRUGI OBJEKTI NA GROBLJIMA MORAJU SE IZGRAĐIVATI PREMA PRAVILNIKU O GROBLJIMA („Narodne novine“ ,broj 99/02)**

**KORISNICI GROBNIH MJESTA dužni su:**

-          plaćati grobnu naknadu jednom godišnje
-          ako korisnik ne plaća grobnu naknadu ili ako nije uveden u evidenciju Uprave groblja mora se u što kraćem roku prijaviti osobno u Upravu groblja
-          grobno mjesto za koje grobna naknada nije plaćena deset godina, smatra se napuštenim i može se ponovo dodijeliti na korištenje (Zakon o grobljima N.N. 19/98,50/12).
-          grobno mjesto mora biti primjereno označeno

-      prilikom izgradnje ili adaptacije okvira ili spomenika korisnik je dužan zatražiti Dozvolu za podizanje nadgrobnog spomenika od Uprave groblja, kojom  se određuju dimenzije i pravila ponašanja prilikom izvođenja radova

|  |  |  |  |
| --- | --- | --- | --- |
| **RB** | **VRSTA RADOVA I USLUGA** | **J.M.** | **CIJENA** |
|  |  |  | **kn/eur** |
| **1** | **Unos podataka u očevidnik** | **kom** | **30,00 / 3.98** |
| **2** | **Korištenje mrtvačnice -obuhvaća svu opremu u mrtvačnici** | **dan** | **100,00 / 13.27** |
| **3** | **Usluge ukopa** |  |  |
|  | Iskop i zatrpavanje groba - obuhvaća iskop zemlje, zatrpavanje zemljom, | **kom** | **600,00 / 79.63** |
|  | formiranje humke i uređenje okoliša |  |  |
|  | Iskop i zatrpavanje groba s grobnom pločom - obuhvaća iskop zemlje,  | **kom** | **850,00 / 112.81** |
|  | zatrpavanje zemljom, micanje i vraćanje grobne ploče i uređenje okoliša |  |  |
|  | Prijevoz pokojnika unutar groblja i polaganje kovčega u grob  | **kom** | **750,00 / 99.54** |
|  | Prijevoz vijenaca (1 kolica) | **kom** | **50,00 / 6.64** |
|  | Otvaranje i zatvaranje grobnice i uređenje okoliša | **kom** | **500,00 / 66.36** |
|  | Razbijanje betonske ploče na grobu sa odvozom materijala  | **kom** | **100,00 / 13.27** |
|  | Nošenje urne iz mrtvačnice i polaganje urne u grob | **kom** | **150,00 / 19.91** |
| **4** | **Dodatak za ukope van radnog vremena** |  |  |
|  | od 15.01 - 15.59 sati | **sat** | **150,00 / 19.91** |
|  | od 16.00 - nadalje | **sat** | **300,00 / 39.82** |
|  | subotom | **dan** | **420,00 / 55.74** |
| **5** | **Ekshumacija-obuhvaća iskop zemlje, skupljanje posmrtnih**  | **kom** | **1.200,00 / 159.27** |
|  | **ostataka, te stavljanje u za to predviđeni lijes ili kutiju** |  |  |
| **6** | **Dozvola za izradu okvira ili spomenika- obuhvaća izlazak**  | **kom** | **150,00 / 19.91** |
|  | **na teren, mjerenje grobnog mjesta, izdavanje dozvole** |  |  |
| **7** | **Dozvola za adaptaciju okvira ili spomenika- obuhvaća izlazak**  | **kom** | **75,00 / 9.95** |
|  | **na teren, mjerenje grobnog mjesta, izdavanje dozvole** |  |  |
| **8** | **Naknada za izdavanje ili unošenje podataka (potvrde, rješenja...)** | **kom** | **40,00 / 5.31** |
| **9** | **Naknade za ustupanje grobnih mjesta** |  |  |
|  | **1 grobno mjesto za klasičan zemljani ukop bez ikakve opreme** | **kom** | **750,00 / 99.54** |
|  | **1 grobno mjesto s betonskim okvirom i stazama**  | **kom** | **2.750,00 / 364.99** |
|  | **2 grobna mjesta s betonskim okvirom i stazama**  | **kom** | **4.000,00 / 530.89** |
|  | **3 grobna mjesta s betonskim okvirom i stazama**  | **kom** | **5.500,00 / 729.98** |
| **10** | **Naknade grobnih mjesta** |  |  |
|  | **Iznos grobarine (grobna naknada)- odnosi se na jedno grobno mjesto( vrijedi za sva groblja na području Općine Martinska Ves** | **kom** | **40,00 / 5.31** |

 **Fiksni tečaj konverzije : 1,00 EUR – 7.53450 HRK**

**POSTUPAK KOD PRIJAVE SMRTI NA PODRUČJU OPĆINE MARTINSKA VES**

Kada smrt nastupi u kući ili stanu, prijava smrti se vrši na telefonski broj policijske uprave 192, ili na broj službe Hitne pomoći 194 ili 112  gdje se daju osnovni podaci o umrloj osobi:

-          ime i prezime umrle osobe
-          starost umrle osobe
-          adresa smrti
-          vrijeme smrt
-          ime i prezime osobe koja prijavljuje smrt
-          broj telefona za kontakt radi dolaska mrtvozornika čija je obveza ustanoviti da je smrt nastupila.

Služba hitne pomoći ili policije kontaktira ovlaštenog dežurnog mrtvozornika koji potom izlazi na teren.

Nakon što se dobije Dozvola za ukop koju izdaje mrtvozornik tijelo se odvozi iz kuće ili stana, a taj dio obavlja pogrebno poduzeće prema vlastitom odabiru.

Preuzimanje i prijevoz umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije, obavljat će isključivo pogrebnik odnosno pogrebno poduzeće s kojim će Općina Martinska Ves sklopiti Ugovor o povjeravanju poslova prijevoza pokojnika po provedenom natječaju, a o čemu će informacija biti naknadno objavljena (sukladno članku 9. Zakona o pogrebničkoj djelatnosti, „Narodne novine“ ,broj 36/15).

**Članovi obitelji, rodbina, moraju doći u Upravu groblja, Desna Martinska Ves 67, Martinska Ves a radi dogovora oko ukopa (kupnja grobnog mjesta ili ukop u postojeće), te dogovoriti dan, vrijeme i način ukopa.** Obavezno ponijeti sa sobom dozvolu za ukop umrle osobe izdane/potpisane od strane ovlaštenog mrtvozornika. Na temelju dozvole mrtvozornika i podnijetog Zahtjeva za ukop uključujući i podatke o pokojniku (obrasci Zahtjeva za ukop i Podataka o pokojniku dostupni su u Upravi groblja i na web stranici Općine Martinska Ves), Uprava groblja izdaje dozvolu za ukop na kojoj se navodi naziv groblja i broj groba u koji se dozvoljava ukop pokojne osobe.

**Troškovi ukopa** podmiruju se u pravilu **odmah** prilikom podnošenja Zahtjeva za ukop.

**Sve ostale radnje vezane uz sam čin ispraćaja pokojnika (ceremonija, pogrebna oprema i sl.)obaviti u pogrebnom poduzeću prema vlastitom odabiru, kojemu se i podmiruju troškovi za navedene usluge i radnje.**

Ako je smrt nastupila u bolnici, obitelj se javlja u bolnicu voditelju odjela ili dežurnom liječniku, te dobivenom dokumentacijom koja je u protokolu zdravstvene ustanove, potrebno se javiti na odjel patologije ili mrtvačnicu. Daljnji postupak je isti kao i kada smrt nastupi u kući ili stanu.

**VAŽNO!!!**

**U BILO KOJEM NAVEDENOM  SLUČAJU OBAVEZNO SE JAVITI U UPRAVU GROBLJA NA:**

TEL: 044/711-350 ili 044/711-201
FAX: 044/711-250

MOB: 099/376 49 44

 Ili pogrebniku/pogrebnom poduzeću

UPRAVA GROBLJA